**ОТЧЕТ**

**На Първа езикова гимназия,**

**населено място – гр. Варна,**

**община Варна,**

**код по НЕИСПУО 400045,**

**ОБЛАСТ ВАРНА**

**ЗА УЧЕБНАТА 2024/2025 ГОДИНА**

Училищната иновация е със срок до 3 години, за периода от 15.09.2024 г. до 30.06.2027 г. и съдържа:

1. Мотивите за предложената иновация, свързани с обективни данни и анализи на състоянието и елементите на училищния живот.

Училището е призвано да подготвя за реализация в живота, като изгражда личности, които умеят да мислят критично, анализират, общуват, работят в екип, творят, ценят уменията и качествата на другите, утвърждават своята уникалност.

Възможен отговор на това предизвикателство е проектно-базирано обучение на основата на междупредметни връзки с адекватно използване на съвременни технологии в стимулираща среда, в която ученикът е активен участник в процеса.

То създава благоприятни условия за обвързване на учебното съдържание с практиката и развива способност за пренос на наученото в училище в извънучилищен контекст.

Екипната работа в основата на ПБО допринася за създаване на благоприятна творческа атмосфера, развива сътрудничество, емпатия, „отваря“ класната стая и има приобщаваща функция.

2. Цел на иновацията.

Иновацията цели да отговори на динамиката на времето чрез въвеждане на иновативни елементи в организацията на обучението, нови методи на преподаване, усъвършенствано управление, стимулираща образователна среда.

Промяната ще осигури:

* Подготовка на учениците за реализация, отговаряща на потребностите на времето;
* Пълноценно използване на създадената благоприятна физическа учебна среда, която стимулира екипна дейност и развиване на личностните заложби;
* Система за вътрешноучилищно и междуучилищно партньорство, основано на споделени професионални ценности;
* Повишена ефективност на учебния процес чрез използване на подходящи технологични инструменти;
* Повишена мотивация за учене и работа;
* Ангажираност към дейността на училището чрез максимална информираност на ученици, учители, родители и общност.

3.Подробно описание на иновативния процес и иновацията за учебната 2024/2025 г.;

От 17 до 21 февруари 2025 г. се проведе Проектната седмица за випуска на осмокласниците от Първа езикова гимназия. Темата, по която те провокираха своята креативност, беше : „Изкуственият ум и човешкият разум“. Разделени на екипи, учениците откриваха и осмисляха междупредметните връзки, вслушваха се в мнението на другите и развиваха критично мислене, усъвършенстваха уменията си за оценяване и самооценяване, а и за представяне на крайния резултат.

**18.03-22.03.2024г. - Първа – по-зелена, по-красива, по-чиста**

От 17 до 21 март 2025 г. се проведе поредното проектно предизвикателство пред учениците от десетите класове на тема: „Черно море – идеи, които променят Варна“. Използвайки знанията и уменията, придобити в часовете по различни учебни дисциплини, десетокласниците изработиха идейни проекти, в които градът ни се развива през техните очи. В деня на представяне на проектите си те показаха своите идеи, свързани с развитието на родния град, за който основен ресурс е Черно море.

**5.04 – 19.04.2024 г. – Проектна седмица в 9. клас**

От 14 до 17 април 2025 г. за втора поредна година випуска на деветите класове стартира проектната седмица с надслов: „SOS Черно море“. Поредното предизвикателство за тях беше изследването на проблемите на Черно море. Екипната работа, с оглед на изучаваните предметни области, им помогна да осмислят реално съществуващите проблеми пред родното Черноморие.

4. План за изпълнението през учебната 2024/2025 г. и кратко описание на неговото изпълнение.

План за 2024/2025 г.:

* Сформиране на екипа учители ПУО;
* Изпреварваща вътрешноучилищна квалификация за принципи и методи на ПБО за учителите, членове на екипа за първата година, които нямат необходимия опит;
* Изпреварваща квалификация Google Certificate – 6 учители;
* Създаване на план за адаптиране на дейностите при ОЕСР;
* Изработване на критерии за оценка/самооценка на екипа;
* Разяснителна кампания за родителите на новоприетия випуск;
* Изработване на система за обратна връзка от ученици и родители;
* Изработване от ПУО на система от критерии за измерване на мотивация и удовлетвореност на учениците от участието в иновативния процес (анкети, дискусии и др.);
* Участие в проекти като „Иновации в действие” за обмен на добри практики с иновативни и неиновативни училища.

Отчет 2024/2025

Всички планирани дейности се извършиха в срок. През февруари 2025 г. стартираха заседанията на ПУО от преподавателите във випуска. Бе проведена вътрешноучилищна квалификацията за учителите без опит в прилагане на проектно-базирано обучание. Бе изготвен план за подготвителни дейности преди провеждането на седмица на проектите. Чрез класните ръководители родителите бяха информирани за предстоящата седмица на проектите. След провеждането на дейностите през месеците март и април 2025 г., чрез анкета и дискусии бе получена обратна връзка за степента на удовлетвореност на учениците от участието им в иновативния процес.

5. Съответствие на иновацията с принципите и целите на националните и европейските образователни приоритети, както и със заложените цели в проекта.

Планираната от нас иновация - проектно-базирано обучение, създава условия за интегрирането в обучителния процес на всичките осем ключови компетености, необходими за усъвършенстване на личностното развитие, на активното гражданство, на социалното включване и на пригодността за трудова заетост през 21 век.

Модифицираната физическа учебна среда, мотивираните и компетентни учители в иновативните класове, контекстуализираното учебно съдържание, разнообразните методи и подходи на преподаване и оценяване, поставянето на ученика в центъра на образователния процес позволяват да акцентираме върху уникалността на всеки ученик, върху прилагането на знанията в реални ситуации от живота, върху постигането на повече умения за заетост и учене през целия живот.

6. Възможност за разширяване на обхвата на иновативния процес.

Планирано е разширяване на обхвата на иновативния процес.

7. Мултиплициране на училищния опит и добрите практики.

Училището защити отново статута за иновативно за периода от 2024-2025 до 2026-2027 учебна година.

8. Информация за учениците, включени в иновативния.

Иновацията обхвана целите випуски осми, девети и десети клас (702 ученици), включително новите STEM паралелки, през учебната 2024-2025, 2023-2024 и 2023-2022 г.

9. Информация за квалификацията на учителите, включени в иновативния процес.

През първата година в иновативния процес се включиха учители по девет учебни предмета. Всички преподаватели са със степен „магистър“. Четирима от тях са преминали квалификационни курсове в Германия или САЩ за работа по проектно-базирано обучение. Голяма част от тях са работили с иновативните паралелки 2017-2021 г. през целия период или в част от периода.

Всички са преминали обучение за работа с технологични инструменти.

10. Състояние и приложимост на материално-техническата база на училището в полза на предвидените иновации, осигурена сигурност и безопасни условия на обучение.

Гимназията разполага с необходимата материално-техническа база, която да обезпечи оптимална и безопасна среда за провеждане на планираните дейности. Някои от акцентите в тази среда са:

* Трансформирана учебна среда по реализиран проект на ФАБ „Училище на бъдещето“) - 8 стаи оборудвани с многофункционални екрани и 30 лаптопа с три зарядбокса;
* 9 стаи с интерактивни дъски;
* 5 стаи с интерактивен (сензорен) екран;
* Достъп до бърз интернет;
* Лаптопи и мултимедия за учители;
* Лицензиран софтуер, позволяващ прилагане на интерактивни методи;
* Библиотечен фонд;
* 3 кабинета по природни науки;
* 6 компютърни лаборатории;
* Достъпна за ученици с физически увреждания сграда;
* Училищен механизъм за личностна подкрепа на всички ученици, вкл. даровити, със СОП, с хронични заболявания;
* Клубове по интереси.

11. Информация за съответствие с изискванията в ДОС за организацията на дейностите в училищното образование, за общообразователната подготовка и за учебния план.

Всички дейности по иновацията са в съответствие с изискванията за ДОС.

12. Информация за научни данни и доказателства, свързани с ефективната приложимост на предложените иновации.

* Методът ПБО съдейства за създаване на положителна мотивация за учене;
* Създава потребност за самостоятелно търсене на нови знания и критично мислене;
* Формира необходимите социални умения - комуникация, партньорство, екипност, сътрудничество, отговорност, умение за разрешаване на конфликти;
* Изисква междупредметни връзки и адекватно използване на съвременни технологии;
* Позволява индивидуализиране и диференциране на обучението,работи и при ученици със затруднения при традиционните форми;
* Подходящ е за формиране на умения за контрол, самоконтрол и развиваща самооценка;
* Поставя ученика в центъра на обучителния процес;
* Дава възможност случващото се да бъде изнесено извън училище, да се съчетае ученето с реалния живот.

13.Описание на целите и идеите, свързани с личностното, интелектуалното и емоционалното развитие на учениците, с изключение на тези, които внушават нетолерантност, верски убеждения и тяхното практикуване;

Иновацията - прилагане на проектно-базирано обучение на основата на междупредметни връзки в рамките на актуалната нормативна база - е в пълен синхрон с приоритетите, заложени стратегията на Първа езикова гимназия, сред които се открояват философията за насърчаване на активно участие на ученика в образователния процес и изграждане на умения, които са приложими в реалния живот и дават възможност за пълноценна реализация, ефективно използване на благоприятна и стимулираща учебна среда, непрекъснато повишаване на квалификацията на учителите с цел постигане на висока степен на мотивираност и удовлетвореност, както и ангажиране на родители и общност за съвместни усилия при реализирането на образователните цели.

14. Училищните учебни планове и програми в случаите на чл. 70, ал. 4, т. 1 и 4.

Неприложимо.

**АНГЕЛ МИТЕВ**

*Директор на Първа езикова гимназия*